8 



Til Slut anfører Speck fire Forsøg til Belysning af ubekvemme Legemsstillin- 

 gers Indflydelse paa Stofskiftets Størrelse, hvoraf fremgaar, at Stillinger, som vare 

 mere ubekvemme end de, der indtoges under Læse- og Skriveforsøgene, gav en 

 større Stigning i Stofskiftet, end man opnaaede under ovennævnte Læsning og 

 Skrivning; men dette har selvfølgelig ingen Betydning for Bedømmelsen af, hvor- 

 vidt Stofskiftestigningen under det stedfundne psykiske Arbejde ene skyldtes Muskel- 

 spændinger etc. 



Speck's heromtalte Forsøg maa saaledes paa Grund af den misvisende For- 

 søgsordning som Helhed siges at være forfejlede ; selv vurderer Speck sine Forsøg 

 i følgende Passus : 



„Somit liefern meine Untersuchungen das ganz unerwartete Resultat, 



dass geistige Thätigkeit direct auf den allgemeinen Stoffwechsel keinen Einfluss 



übt und dass die moleculären Vorgänge im Gehirn, die ihr zu Grunde 



liegen, entweder keine Oxydationsprocesse (oder Spaltprocesse) sind, oder dass 



sie sogering sind, dass sie für unsere Untersuchungsmethoden nicht messbar sind". 



Denne Specks Slutningsbemærkning er uantastet gaaet over i Literaturen og 

 danner navnlig i Haandbøgerne Grundlaget for Behandlingen af disse Forhold. Se 

 saaledes : 



Nagel: Handbuch der Physiologie Bd. I, 1ste Halvdel, pag. 565. 



Oppenheim : Handbuch der Biochemie, 7. Lieferung, pag. 272. 



Van Norden: Handbuch der Pathologie des Stoffwechsels, Bd. L pag- 260. 



Endvidere berøres Problemet om psykisk Arbejdes Indflydelse paa Stofskiftet 

 i ZuNTZ og Loewy's Arbejde: Höhenklima und Bergwanderungen, pag. 229. Efter 

 først at have omtalt Speck's Forsøg, der udnævnes til at være „einwandfreie", an- 

 føres yderligere Loewy's Undersøgelser over Stofskiftet i vaagen Tilstand og Søvn 

 (Berliner klinische Wochenschrift 1891, Nr. 18), samt Johansson: Über die Tages- 

 schwankungen des Stoffverbrauchs (Skand. Archiv für Physiologie VIII, 1898, pag. 105). 



Begge disse Arbejder anføres som Støtte for følgende Bemærkning: 



„Ein Einfluss psychischer Momente ist nur dann nachweisbar, wenn diese 



mit Spannungen oder Bewegungen im Bereich der Muskulatur verbunden sind". 



Johanssons Arbejde, som i denne Sammenhæng er det mest oplysende, skal 

 kort gennemgaas. Formaalet med dette var at bestemme Stofskiftets Svingninger 

 indenfor Døgnet. I den Anledning maaltes Kulsyreudskillelsen fra Time til Time, 

 og for at reducere tilfældige Fejl saa meget som muligt bestræbte Forsøgspersonen 

 sig for med yderste Omhu at ligge i fuldkommen Ro med slappe Muskler og at 

 undgaa enhver uvilkaarlig Bevægelse. 



lait udførtes 45 Forsøg paa denne Maade, og af disse fremgik, ganske i Over- 

 ensstemmelse med Loewy's tidligere Forsøg, at Stofskiftet i vaagen Tilstand ikke 

 er paaviseligt større end under Søvn, naar fuldkommen Muskelro iagttages. Man 

 faar saaledes bekræftet, hvad man i Forvejen kunde have ventet, at den ringe psy- 

 kiske Virksomhed, der blot kan karakteriseres ved, at man er vaagen, uden at der 

 udføres noget egentligt psykisk Arbejde, kun kræver et saa ringe Energiforbrug, at 



